Kjeld Rasmussen
Kjeld Rasmussen var en dansk politiker. Han blev cand.jur. i 1955 og var fra 1958 advokat med møderet for Højesteret. 1958-66 var han socialdemokratisk medlem af Brøndby Kommunalbestyrelse, og 1966-2005 var han borgmester i Brøndby. Han blev afløst af partifællen Ib Terp (1944-2016).
Kjeld Rasmussen blev kendt som en energisk og igangsættende borgmester i en periode, hvor Brøndby Kommune befolkningsmæssigt, socialt og kulturelt udviklede sig stærkt. Han deltog ved flere lejligheder i den landspolitiske debat, bl.a. gjorde han sig til talsmand for stramninger på flygtninge- og indvandrerområdet.